阴阳学

陰陽學是元明清時期的一種學校，學習術數。

最初於元世祖至元二十八年夏六月設在各路，每路設陰陽學教授一員，延祐初，依儒學、醫學例，於路府州設教授一員「世祖至元二十八年夏六月，始置諸路陰陽學。其在腹裏、江南，若有通曉陰陽之人，各路官司詳加取勘，依儒學、醫學之例，每路設教授以訓誨之。其有術數精通者，每歲錄呈省府，赴都試驗，果有異能，則於司天臺內許令近侍。延祐初，令陰陽人依儒、醫例，於路府州設教授一員，凡陰陽人皆管轄之，而上屬於太史焉」，《元史》卷八十一志第三十一選舉一學校。明代設在府州縣，分別叫府正術、州典術、縣訓術，設官不給祿「陰陽學。府，正術一人，從九品。州，典術一人。縣，訓術一人。亦洪武十七年置，設官不給祿」。《明史》卷七十五志第五十一職官四陰陽學。清代仍置，雍正七年，兼轄星學「陰陽學，府正術，州典術，縣訓術，各一人。俱未入流。由所轄有司遴行端者，咨部給劄。雍正七年，令兼轄星學」。《清史稿》卷一百十六志九十一職官三外官陰陽學。
註釋

Category:元朝官制
Category:明朝官制
Category:清朝官制